**Ének-zene helyi tanterv**

**9-10. évfolyam**

**Zrínyi Ilona Gimnázium és Kollégium**

**Nyíregyháza**

Alkalmazott osztálytípusok:

* haladó (angol 4 évf.)
* kezdő (4 évf.)
* nyelvi előkészítő (kezdő nyelv 5 évf.)
* AJTP (5 évf.)

**2020.**

**Ének-zene**

**9-10. évfolyam**

A Kormány 5/2020. (I. 31.) Korm. rendelete a Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet módosítása értelmében a

Zrínyi Ilona Gimnáziumban a 9-10. évfolyamon kötelező tantárgy a tanulóknak az ének-zene évfolyamonként, heti 1-1 órában.

„A tanulók tanulási tevékenységekben való aktív részvétele kulcsfontosságú, ezért ennek előmozdítása érdekében a pedagógusoknak mindvégig a tevékenységközpontú tanulásszervezési formákat kívánatos előnyben részesíteniük. A tanulás társas természetéből adódó előnyök, a differenciált egyéni munka adta lehetőségek kihasználása, valamint a párban vagy csoportban végzett kutatásalapú, felfedező, tevékeny és jól szervezett, együttműködő tanulás támogatása szintén hozzájárul a korszerű tanulási környezet megteremtéséhez.

A kilencedik és tizedik évfolyamokon a zenei nevelés célja a nemzeti és az európai azonosságtudat erősítése, a hagyományos és a mai kulturális értékek megismertetése, a tudás gazdagítása a zeneművészet eszközeivel. Cél továbbá, hogy a műalkotások által közvetített magatartásminták segítsék a nemzethez, közösséghez való viszony elmélyítését és járuljanak hozzá a tanulók személyiségfejlődéséhez, szocializációjához, mely egyúttal egy közösség fennmaradásának biztosítéka is.

Az egyes témaköröknél megjelölt minimum óraszámok, csak arányaiban segítik a tájékozódást. A témakörökön belül megjelenő fejlesztési feladatok átfedik egymást, egy-egy fejlesztési feladat több különböző témakörben is megjelenik. Ezáltal a tanórákon belül is érvényesül a komplexitás.

**A Kerettanterv témakörei:**

*1*. Zeneművek /Énekes anyag

2. Zeneművek/Zenehallgatási anyag

3. Komplex készségfejlesztés (magában foglalja a korábbi ritmikai, - hallás, – zenei írás-olvasás fejlesztést)

A zenei anyanyelv ápolásának továbbra is fontos szerepet kell betöltenie, hiszen egy nép múltjának legnemesebb értékei őrződnek meg benne: érzelmi tartás, kedélyvilág, vérmérséklet, temperamentum. Mindez a *„népdalaink világa”* fejezetben átélhető a tanulók számára. A dalanyag igazodik életkori sajátosságaikhoz, átélhető élethelyzetekhez, a *„mindenre van hangja”* kodályi megállapításhoz.

Az előadói készség gazdagítása - a kifejezőkészség, tiszta intonáció, a stílusnak megfelelő előadásmód, a közösségi zenélés kiemelten fontos eleme, melynek színvonala a tanár igényességén múlik. Legmagasabb szintje a kóruséneklésben testesül meg.

A zenehallgatási anyag válogatásánál az életszerűség a fő szempont: a zeneművek e két évfolyamon a tanulók tanulmányaihoz és mindennapjaihoz kapcsolódnak. A 10. évfolyamon a korábban hallgatott zeneművek történelmi szemléletmóddal összegződnek, és a tanulók megismerkednek a hallgatott zenék kulturális környezetével is. Folyamatos feladat a zeneművek műfajának megnevezése, értelmezése.

Megismerhetnek a diákok „kedvenc” dalokat, figyelmet fordítanak a 20. századi népies műdalokra, illetve a zenei rétegműfajok napjainkban folyamatosan változó jelenségeire is. Ezek sajátos értékrendet képviselnek, társadalmi szerepek szerint formálódnak. A kialakult évezredes értékrendhez képest gyakran változó normák miatt a tanár csak naprakész ismerettel tudja az ízlésformálás eszközeként alkalmazni. Ezt a rendelkezésére álló szabad órasávban teheti meg.

Az énekelt zeneművek igényes megszólaltatásához, a zenehallgatási anyag elmélyült befogadásához és a zeneművekkel kapcsolatos gondolatok megfogalmazásához, valamint a kreatív zenei megnyilvánulásokhoz továbbra is fontos a készségfejlesztés. A korábbi évfolyamokon *Ritmikai fejlesztés, Hallásfejlesztés és Zenei írás-olvasás* elnevezésű témakörök a középiskolában *Komplex készségfejlesztés* elnevezéssel folytatódnak.

Az ének-zene tantárgy a következő módon fejleszti a Nemzeti alaptantervben megfogalmazott kulcskompetenciákat:

**A tanulás kompetenciái**: A tanár és a tanuló együttműködésének kiemelt szerepe van az aktív tanulás kompetenciáinak kialakításában és fenntartásában, megerősítésében és továbbfejlesztésében. Ebben az ének-zenére különösen fontos szerep hárul. Az ének-zene tanulását nem a hagyományosnak tekintett tanulási módok, hanem a ráérzés, a gyakorlás (ismétlés) és az önreflexivitás támogatja. Ebből adódik, hogy a tanulásból adódó sikeresség élményként jelenik meg. Ennek az élménynek a megtapasztalása más tárgyak tanulásához is pozitívan járul hozzá.

**A kommunikációs kompetenciák**: Az írott és a beszélt nyelvhez hasonlóan létezik zenei anyanyelv is, mely saját szintaktikával rendelkező, hierarchikus rendszer. Ezek feldolgozása azonos agyi struktúrák által történik, ezért a zene kiválóan alkalmas az anyanyelvi és az idegen nyelvi kompetenciák fejlesztésére, illetve a beszédnehézségek enyhítésére, melyekre hatékony eszköz a ritmus és a hallásfejlesztés. Lényeges a szöveges éneklés, mint verbális kommunikáció, valamint a saját, alkotó gondolatokat kifejező improvizáció. A kommunikációs készségek mélyüléséhez kapcsolódik a zeneművek elemzése, amely által a tanuló saját szavaival képes leírni a zenei folyamatokat, megérti a tágabb összefüggéseket, a zene funkcióját és kapcsolatát azzal a világgal, amelyben létrejött, illetve azzal a világgal, melyben aktuálisan hatást gyakorol. A tanuló így megismeri a zene mindennapi funkcióját és meg tanulja értelmezni a zene médiában történő használatát is.

**A digitális kompetenciák**: A tanuló a digitális világban él és annak eszközeit használja mindennapjaihoz, ezért az oktatás hatékonyságát növeli, ha a pedagógus épít a tanuló ilyen irányú jártasságára. A tanuló kezében lévő mindennapos digitális eszközök alkalmasak arra is, hogy használójuk számára a zenei kommunikáció eszközei legyenek. A zenei szoftverek, alkalmazások játékosan fejlesztik az infokommunikációs kompetenciákat.

**A személyes és társas kapcsolati kompetenciák**: A tanuló megtapasztalja az együttműködés hatékonyságát a csoportos zenei tevékenységeken keresztül (pl. kórus), és lehetősége van véleményének, gondolatainak kinyilvánítására. Mások produkciójának tisztelettel való figyelése a különböző nézőpontok iránti toleranciáját formálja.

**A kreativitás, a kreatív alkotás, önkifejezés és kulturális tudatosság kompetenciái**: Az önkifejezés, a kreativitás és a szépérzék fejlesztése keretében a tanuló a zenét sajátos nyelvként ismeri fel, mellyel képessé válik gondolatai, érzései tolmácsolására, használva az improvizáció adta lehetőségeket is. Ezen kívül különböző kultúrák zenéjével való ismerkedés és azok társadalmi funkciójának megértése hozzájárul a komplex látásmód kifejlődéséhez.

A témakörök és a fejlesztési feladatok átfedik egymást, egy-egy fejlesztési feladat több különböző témakörben is megjelenik, ezáltal a tanórákon belül is érvényesül a komplexitás.”

A 9 -10. évfolyamon a Kerettanterv ének-zene tantárgy alapóraszáma: 68 óra (+2+2 óra szabadon felhasználható évfolyamonként)

A 9. évfolyamon az ének- zene helyi tanterv alap óraszáma: **36 óra**

A 10. évfolyamon az ének- zene helyi tanterv alap óraszáma: **36 óra**

|  |  |  |  |
| --- | --- | --- | --- |
| **Témakörök** | **9. -10 évfolyamon**  **Óraszám** | **9. évfolyam**  **Óraszám** | **10. évfolyam**  **Óraszám** |
| **Kerettantervi** | **Helyi tantervi** | |
| **Zeneművek/ Énekes anyag** | 20 (+1) | 11 (+1) | 10 |
| **Zeneművek/Zenehallgatási anyag** | 36 (+2) | 18 | 20 (+2) |
| **Komplex készségfejlesztés** | 12 (+1) | 7 (+1) | 6 |
| **Összesen:** | 68 (+4) | **36 (+2)** | **36 (+2)** |

**Ének-zene**

**9. évfolyam**

„A kilencedik évfolyamokon a zenei nevelés célja a nemzeti és az európai azonosságtudat erősítése, a hagyományos és a mai kulturális értékek megismertetése, a tudás gazdagítása a zeneművészet eszközeivel. Cél továbbá, hogy a műalkotások által közvetített magatartásminták segítsék a nemzethez, közösséghez való viszony elmélyítését és járuljanak hozzá a tanulók személyiségfejlődéséhez, szocializációjához, mely egyúttal egy közösség fennmaradásának biztosítéka is.”

**A Helyi tanterv témakörei óraszámi bontásban:**

1. Zeneművek /Énekes anyag: **11 +1 óra**

2. Zeneművek /Zenehallgatási anyag: **18 óra**

3. Komplex készségfejlesztés: **7 +1 óra**

A 9. évfolyamon az ének- zene helyi tanterv alap óraszáma: **36 +2 óra (hetente 1-1 óra)**

**TÉMAKÖR: Zeneművek / Énekes anyag**

**Óraszám: 11 +1 óra**

**Népdalaink világa**

*Szerelem*

Bujdosik az árva madár;De sok eső, de sok sár; Hej, rozmaring, rozmaring; Körösfői kertek alatt; Szerelem, szerelem; Szeress egyet, s legyen szép; Én is voltam, mikor voltam

*Életképek*

Annyi nekem az irigyem; Éljen a barátság; Vígan, vígan

*Ünnepek*

Paradicsom mezejibe; Üdvözlégy, Szent László király; Most érkeztünk ez helyre; Sok Zsuzsanna napokat.

**Műzenei szemelvények, és más népek dalai**

Szeikilosz sírverse; Splendor Paternae gloriae (Atyának fénye, fénysugár); John of Fornsete: Nyár-kánon (Vaskó Andor ford.); Ófrancia kánon: Jertek, jertek, nosza, járjunk táncot!; Farkas Ferenc: Hajnalnóta; W. Byrd: Tavasz – kánon; Ismeretlen szerző: Kék ibolyácska; Tinódi L. S.:Budát, ó Hunnia, az török rabolja; Balassi Bálint: Bocsásd meg úristen – protestáns népének; J. Haydn: Erdő mélyén – kánon; W. A. Mozart: Jöjj, drága május;

**ISMERETEK**

* A zsoltár típusú dallamok jellemzői.
* Ugrós és csárdás tánctípusok.
* Dallam és szöveg kapcsolata a népdalstílusokban.
* Zenei nyelvjárások, dialektusok jelentése a népzenében.
* A tanult dalok kulturális közegének megismerése.
* Különböző korszakok – különböző előadói stílusok a műzenében.

**FEJLESZTÉSI FELADATOK, KÉSZSÉGEK**

* Hallás utáni daltanulással elsajátított magyar népdalok és felismerő kottaolvasással elsajátított műzenei szemelvények éneklése.
* Előadói készségük kifejező, átélt, tiszta intonációjú énekléssé fejlesztése.
* A hangszerkísérethez és az éneklő közösséghez való alkalmazkodási képesség fejlesztése.
* A dalokban megjelenített élethelyzetek, érzelmi állapotok megértése.

**FOGALMAK**

Zsoltár típusú népdal, szillabikus, melizmatikus, autentikus, tradíció, átdolgozás, dialektus, Magyar Népzene Tára.

**TEVÉKENYSÉGEK**

* A zenei nevelés elsődleges tevékenységi formája az éneklés.
* A kreativitás támogatása az éneklésnél, táncolásnál.
* Éneklés az iskolai kórusban.
* Részvétel az ünnepekhez kapcsolódó előadásokban, projektekben.
* Részvétel a Zenei Világnap alkalmából rendezett iskolai programokban.
* A Fejlesztési feladatok és Készségek elnevezésű részben javasoltak alkalmazása.

**TÉMAKÖR: Zeneművek / Zenehallgatási anyag**

**Óraszám: 18 óra**

**Szerelem, barátság**

Repülj madár – Sebestyén Márta, Muzsikás Együttes; Orlando di Lasso: Zsoldos szerenád; W. A. Mozart: Don Giovanni - részletek- I. felvonás 8. és 9. jelenet; Beethoven: F-dúr románc.

**Zeneművek és a történelem**

Tinódi L.S.: Egervár viadaljáról való ének

J. S. Bach: Máté passió – részlet 54 számtól -59 –ig.

**Életképek**

Ugrós és csárdás dallamok – válogatás megújuló népzenei felvételekből.

A. Vivaldi: A négy évszak

J. S. Bach: D-dúr szvit – Gavotte, Menüett.

Joseph Haydn: Évszakok – Szüreti kórus.

L. van Beethoven: IX. szimfónia – IV.tétel.

**Régi muzsika kertje**

Szeikilosz sírverse.

Missa de Angelis – Kyrie.

Dufay: L’homme arme mise – Kyrie.

G.P. Palestrina: Sicut cervus.

Mozart: Esz-dúr zongoraverseny K. 271 "Jeunehomme" II. tétel – részlet.

**Szemelvények a magyar zenetörténetből**

Bakfark B.: Fantázia lantra

Esterházy P.: Harmonia caelestis – részletek

**ISMERETEK**

* A hallgatott zeneművek zenetörténeti és főbb műfaji jellemzőinek azonosítása.
* A zeneszerzők helye a különböző zenetörténeti korokban.
* Az adott zenemű történelmi, irodalmi és kultúrtörténeti vonatkozásainak megismerése.
* A zeneművekben megfogalmazott gondolatok társítása hangszerelési, szerkesztési megoldásokkal, kompozíciós technikákkal, formai megoldásokkal.

**FEJLESZTÉSI FELADATOK, KÉSZSÉGEK**

* A tanulók kreatív képzeletének fejlesztése változatos motivációs technikákkal, a zeneművek nyújtotta lehetőségeket kihasználva.
* A zeneművek gondolati tartalmát kifejező eszközök felismerésére, átélésére és értelmezésére alkalmas képességek kialakítása.
* Egy-egy zeneszerzőre jellemző alkotói sajátosságok felismerése.
* Hosszabb, összetettebb koncentrációt igénylő zenei anyag befogadásának képessége.
* Összefüggés felfedezése a zenei stíluskorszakok és a történelmi események, irodalmi alkotások között.
* A zeneművekről történő önálló véleményalkotás képességének kialakítása.

**FOGALMAK**

Vokális műfajok, gregorián, recitativo, korál, kyrie, passió, duett, motetta.

**TEVÉKENYSÉGEK**

* Részvétel hangversenyeken.
* Élménybeszámoló készítése a hallott hangversenyek kapcsán.
* Adatgyűjtések a zenetörténet feldolgozásához.
* Zeneművek zenetörténeti rendszerezése.
* Koncertfilm megtekintése.
* Kiállítás megszervezése híres magyar zeneszerzőkről, zenekarokról, előadóművészekről, zeneművekről, koncerthelyszínekről.
* A lakóhely zenei emlékeinek összegyűjtése, megtekintése.
* Kiselőadás készítése különböző hangszerekről, zenei műfajokról, zeneszerzőkről, zeneművészekről.
* Kiselőadás készítése a népzenei gyűjtések történetéről.
* Kiselőadás a hangszerekről (megszólaltatási módjuk, felépítésük, képek, videók, animációk, applikációk felhasználásával.
* Az elektronikus média által nyújtott lehetőségek tanári irányítású használata.

**TÉMAKÖR: Komplex készségfejlesztés**

**Óraszám: 7 +1 óra**

**ISMERETEK**

* A korábban tanult ritmikai, dallami ismeretek frissítése, elmélyítése, alkalmazása.
* A törzshangok és a módosított hangok szerepének ismerete.
* A zenetörténet jellegzetes műfajainak ismerete.

**FEJLESZTÉSI FELADATOK, KÉSZSÉGEK**

* Részvétel közös kreatív zenélési formákban, a zeneművek befogadásának előkészítéséhez.
* A többszólamú éneklés fokozatos bevezetésével a többirányú figyelem, a hallás, az intonációs készség fejlődése.
* Gyakorlat szerzése a felismerő kottaolvasásban.
* A zenei formaérzék fejlesztése.

**FOGALMAK**

Minden korábban szereplő fogalom.

**TEVÉKENYSÉGEK**

* Az improvizáció és a kreativitás támogatása a tanult ritmikai és dallami elemek felhasználásával.
* Ritmikai játékok.
* Zenei kérdés, válasz rögtönzése.
* Kottaíráshoz alkalmas szoftverek használatának megismerése.
* A Fejlesztési feladatok, Készségek elnevezésű részben megfogalmazottak alkalmazása a hangközök és egyszerű harmóniák megfigyelésének és meghallásának gyakorlására.

**Ének-zene**

**10. évfolyam**

A tizedik évfolyamokon a zenei nevelés célja a nemzeti és az európai azonosságtudat erősítése, a hagyományos és a mai kulturális értékek megismertetése, a tudás gazdagítása a zeneművészet eszközeivel. Cél továbbá, hogy a műalkotások által közvetített magatartásminták segítsék a nemzethez, közösséghez való viszony elmélyítését és járuljanak hozzá a tanulók személyiségfejlődéséhez, szocializációjához, mely egyúttal egy közösség fennmaradásának biztosítéka is.

**A Helyi tanterv témakörei:**

1. Zeneművek /Énekes anyag: **10 óra**

2. Zeneművek/Zenehallgatási anyag: **20 +2 óra**

3. Komplex készségfejlesztés: **6 óra**

A 10. évfolyamon az ének- zene helyi tanterv alap óraszáma: **36 +2 óra (heti 1 óra)**

**TÉMAKÖR: Zeneművek / Énekes anyag**

**Óraszám: 10 óra**

**Népdalaink világa**

*Szerelem*

Azt gondoltam, eső esik; Akkor szép az erdő; Nem úgy van most, mint volt régen; Nézd meg, lányom; Szivárvány havasán; Hej, révész, révész

*Életképek*

Eddig vendég; Én az éjjel nem aludtam; Hej, igazítsad; Irigyeim sokan vannak;

*Ünnepek*

Sok számos esztendőket; Víg volt nekem az esztendő; Szent János áldása;

**Műzenei szemelvények, és más népek dalai**

Ég a város – angol kánon; Franz Schubert: A hársfa; Franz Schubert: A rózsa a gerle, Franz Schubert: Már olvad, ó…-kánon, Johannes Brahms: Bölcsődal, Giuseppe Verdi: Nabucco: Rabszolgák kórusa, Erkel Ferenc: Bánk bán: Hazám, hazám, vagy Bordal, Kodály Zoltán: Mikoron Dávid (Psalmus Hungaricus); Old Black Joe- spirituálé; Oh happy day.

**ISMERETEK**

* A zsoltár típusú dallamok jellemzői
* Ugrós és csárdás tánctípusok
* Dallam és szöveg kapcsolata a népdalstílusokban
* Zenei nyelvjárások, dialektusok jelentése a népzenében
* A tanult dalok kulturális közegének megismerése.
* Különböző korszakok – különböző előadói stílusok a műzenében.

**FEJLESZTÉSI FELADATOK, KÉSZSÉGEK**

* Hallás utáni daltanulással és felismerő kottaolvasással elsajátított műzenei szemelvények éneklése.
* Előadói készségük kifejező, átélt, tiszta intonációjú énekléssé fejlesztése.
* A hangszerkísérethez és az éneklő közösséghez való alkalmazkodási képesség fejlesztése.
* A dalokban megjelenített élethelyzetek, érzelmi állapotok megértése.

**FOGALMAK**

Tradíció, átdolgozás, műzene, dalciklus, duett, tercett, kvartett, kvintett.

**TEVÉKENYSÉGEK**

* A zenei nevelés elsődleges tevékenységi formája az éneklés.
* A kreativitás támogatása az éneklésnél, táncolásnál.
* Részvétel az ünnepekhez kapcsolódó előadásokban, projektekben.
* Részvétel a Zenei Világnap alkalmából rendezett iskolai programokban.
* A Fejlesztési feladatok és Készségek elnevezésű részben javasoltak alkalmazása.

**TÉMAKÖR: Zeneművek / Zenehallgatási anyag**

**Óraszám: 20 + 2 óra**

**Szerelem, barátság**

Liszt Ferenc: Szerelmi álmok; G. Bizet: Carmen – Habanera; G. Puccini: Tosca – Cavaradossi, levélária; R. Wagner: Nürnbergi Mesterdalnokok I. jelenet; G. Verdi: Don Carlos – Szabadság kettős; Bartók Béla: A kékszakállú herceg vára – részletek; Ne menj el…

**Zeneművek és a történelem**

F. Chopin: Forradalmi etűd

R. Schumann –H. Heine: Két gránátos

Kodály Zoltán: Háry János – Felszántom a császár udvarát; Ének Szent István királyhoz

A.Dvořák: Új világ szimfónia – részletek

D. Sosztakovics: VII. szimfónia – részletek

A. Honegger: Jeanne d’Arc a máglyán - részletek

**Zeneművek és az irodalom**

F. Schubert –J. W. Goethe: Margit a rokkánál

S. Prokofjev: Rómeó és Júlia – lovagok tánca

Carl Orff: Carmina Burana – In taberna

Kocsár Miklós – Nagy László: Csodafiú - szarvas

Kodály Zoltán- Weöres Sándor: Öregek

**Életképek**

M. Ravel: Bolero

Johann Strauss: Éljen a magyar - polka

Kodály Zoltán: Galántai táncok-részletek

Cl. Debussy: A tenger – részlet, az 1. vázlat

I. Stravinsky: Tűzmadár – részlet, a mű kezdete

G. Gershwin: Egy amerikai Párizsban -részlet

Bartók: Béla: Cantata Profana - részletek

Kodály Zoltán- Arany János: Csalfa sugár,

Farkas Ferenc: Furfangos diákok - részlet

Karai József: Estélinótázás

**Szemelvények a magyar zenetörténetből**

Liszt Ferenc: Esz-dúr zongoraverseny – I. tétel

Erkel Ferenc: Bánk bán –Keserű bordal, Hazám, hazám

Bartók Béla: Concerto – II. tétel, Párok játéka

Kodály Zoltán: Psalmus Hungaricus- részletek

Szokolay Sándor: Ima, rontás ellen

Kurtág György: Játékok – részletek

Ligeti György: Hungarian rock

**ISMERETEK**

* A hallgatott zeneművek zenetörténeti és főbb műfaji jellemzőinek azonosítása.
* A zeneszerzők helye a különböző zenetörténeti korokban.
* Az adott zenemű történelmi, irodalmi és kultúrtörténeti vonatkozásainak megismerése.
* A zeneművekben megfogalmazott gondolatok társítása hangszerelési, szerkesztési megoldásokkal, kompozíciós technikákkal, formai megoldásokkal.

**FEJLESZTÉSI FELADATOK, KÉSZSÉGEK**

* A tanulók kreatív képzeletének fejlesztése változatos motivációs technikákkal, a zeneművek nyújtotta lehetőségeket kihasználva.
* A zeneművek gondolati tartalmát kifejező eszközök felismerésére, átélésére és értelmezésére alkalmas képességek kialakítása.
* Egy-egy zeneszerzőre jellemző alkotói sajátosságok felismerése.
* Hosszabb, összetettebb koncentrációt igénylő zenei anyag befogadásának képessége.
* Összefüggés felfedezése a zenei stíluskorszakok és a történelmi események, irodalmi alkotások között.
* A zeneművekről történő önálló véleményalkotás képességének kialakítása.

**FOGALMAK**

Vokális műfajok, dalciklus, etűd, bicinium.

**TEVÉKENYSÉGEK**

* Részvétel hangversenyeken.
* Élménybeszámoló készítése a hallott hangversenyek kapcsán.
* Adatgyűjtések a zenetörténet feldolgozásához.
* Zeneművek zenetörténeti rendszerezése.
* Koncertfilm megtekintése.
* Kiállítás megszervezése híres magyar zeneszerzőkről, zenekarokról, előadóművészekről, zeneművekről, koncerthelyszínekről.
* A lakóhely zenei emlékeinek összegyűjtése, megtekintése.
* Kiselőadás készítése különböző hangszerekről, zenei műfajokról, zeneszerzőkről, zeneművészekről.
* Kiselőadás készítése a népzenei gyűjtések történetéről.
* Kiselőadás a hangszerekről (megszólaltatási módjuk, felépítésük, képek, videók, animációk, applikációk felhasználásával.
* Az elektronikus média által nyújtott lehetőségek tanári irányítású használata.

**TÉMAKÖR: Komplex készségfejlesztés**

**Óraszám: 6 óra**

**ISMERETEK**

* A korábban tanult ritmikai, dallami ismeretek frissítése, elmélyítése, alkalmazása.
* A törzshangok és a módosított hangok szerepének ismerete.
* A zenetörténet jellegzetes műfajainak ismerete.

**FEJLESZTÉSI FELADATOK, KÉSZSÉGEK**

* Részvétel közös kreatív zenélési formákban, a zeneművek befogadásának előkészítéséhez.
* A többszólamú éneklés fokozatos bevezetésével a többirányú figyelem, a hallás, az intonációs készség fejlődése.
* Gyakorlat szerzése a felismerő kottaolvasásban.
* A zenei formaérzék fejlesztése.

**FOGALMAK**

Minden korábban szereplő fogalom.

**TEVÉKENYSÉGEK**

* Az improvizáció és a kreativitás támogatása a tanult ritmikai és dallami elemek felhasználásával.
* Ritmikai játékok.
* Zenei kérdés, válasz rögtönzése.
* Kottaíráshoz alkalmas szoftverek használatának megismerése.
* A Fejlesztési feladatok, Készségek elnevezésű részben megfogalmazottak alkalmazása a hangközök és egyszerű harmóniák megfigyelésének és meghallásának gyakorlására.